উত্তর কোরিয়া
উত্তর কোরিয়ার অর্থনীতি মূলত পর্যটনভিত্তিক। উত্তর কোরিয়ার অর্থনীতি হচ্ছে কেন্দ্রীয়ভাবে পরিকল্পিত অর্থনীতি, সেইসঙ্গে বিশ্বের স্বতন্ত্র অর্থনীতির মধ্যে একটি। উত্তর কোরিয়ার পর্যটন সরকার দ্বারা কঠোরভাবে নিয়ন্ত্রিত বিধায় এখানে খুব বেশি পর্যটক ঘুরতে আসেন না। দেশটির পূর্ব প্রান্তে সাগরের কোল ঘেঁষে অবস্থিত কুমগানসান নামের পর্বত ও অরণ্যময় এলাকাটি মনোরম দৃশ্যের জন্য পর্যটকদের কাছে খুবই আকর্ষণীয়। উত্তর কোরীয় সরকার জায়গাটিকে একটি পর্যটন এলাকা হিসেবে নির্ধারণ করেছে এবং এটি সরকারের বৈদেশিক মুদ্রা আয়ের অন্যতম উৎস বলে এখানে সমস্ত অর্থের আদান-প্রদান ডলারে সম্পন্ন হয়। রাজধানী পিয়ং ইয়াং শহরটিতেও পর্যটকদের জন্য অনেক দর্শনীয় স্থান আছে, বিশেষ করে উত্তর কোরিয়ার কেন্দ্রীয় চিড়িয়াখানাটি।
উত্তর ও দক্ষিণ কোরিয়া সংকট ২০১৭-২০১৮
১২) হাইড্রোজেন বোমের পরীক্ষা চালায়: সকল প্রকার আন্তর্জাতিক চাপ উপেক্ষা করে ৩ সেপ্টেম্বর ২০১৭ উত্তর কোরীয়া এ যাবত কালের সবচেয়ে বড় পারমাণবিক পরীক্ষা চালায় যা তাদের ষষ্ঠ পারমানবিক পরীক্ষা। রাষ্ট্রপতি কিম জং উনের নির্দেশে পরিচালিত এ পরিক্ষাটিকে সফল বলে আখ্যা দিয়েছে দেশটির রাষ্ট্র নিয়ন্ত্রিত সংবাদ সংস্থা কোরীয়ান সেন্ট্রাল নিউজ এজেন্সি। ডোনাল্ড ট্রাম্প যুক্তরাষ্ট্রের রাষ্ট্রপতি হিসেবে দায়িত্ব নেওয়ার পর এটাই উত্তর কোরীয়ার প্রথম পারমাণবিক পরীক্ষা। বি বি সি এর মতে এটি একটি হাইড্রোজেন বোমের পরীক্ষা ছিল যা কোরীয়ান সেন্ট্রাল নিউজ এজেন্সি নিশ্চিত করেছে। যুক্তরাষ্ট্রের ভূতাত্ত্বিক জরিপ সংস্থার মতে এ পরীক্ষা ফলে ৬.৩ মাত্রার ভূকম্পন অনুভূত হয়েছে যার সৃষ্টি ছিল মাটির ২৩ কিলোমিটার গভীরে। চীন বলেছে তারা এই পরিক্ষার পর ৪.৬ মাত্রার আরোএকটি ভূকম্পন শনাক্ত করেছে।